Joe كان راجل كبير في السن. الراجل اللي عنده ٧٥ سنة كان عايش مبسوط جداً في قرية وكان عنده عيلة جميلة. Joe كان عنده أربع أحفاد، وكانوا بيزوروه في الأجازات بتاعتهم.
في أجازة من الأجازات، Joe كان بيجهز بيته للعيال: بينضف ويشتري الأكل اللي بيحبوه. بعد ما خلص شغل، اكتشف إنه ضيع الساعة المفضلة عنده. الساعة كانت هدية من مراته لما ولدهم الأول اتولد. Joe كان بيحب الساعة دي جداً، وخصوصاً بعد وفاة مراته. كان زعلان جداً إنه ضيعها.
لما أحفاده جم، وعدوه إنهم هيلاقوا الساعة.
حفيدته سألت: "يا جدو، فاكر آخر مرة شفت فيها الساعة قبل ما تضيع؟"
"أعتقد لما كنت بنضف الجرن!" Joe رد عليها.
العيال دوروا أكتر من ساعتين مع Joe، بس مقدروش يلاقوها. العيال زعلوا برضه، بس حاولوا يهدوا جدهم.
واحد من الأحفاد رجع الجرن يدور تاني. Joe سأله ليه بيرجع هناك تاني. بس الولد الصغير طلب من الباقيين ميتبعوهوش ويفضلوا ساكتين.
قعد هناك حوالي خمستاشر دقيقة وبعدين جري على جده. لقى الساعة وإداها لـ Joe وهو مبسوط.
Joe اتفاجئ وسأله إزاي قدر يلاقيها. الولد الصغير رد: "قعدت هناك من غير ما أعمل أي صوت، والجرن كان هادي خالص. بعد كام دقيقة، سمعت صوت 'تك تك' ولقيت الساعة".
Joe حضن الولد الصغير وشكره.
ليه Joe زعل لما لقى إن الساعة ضاعت؟
عشان كانت غالية قوي. عشان كانت مليانة ذكريات مع مراته. عشان كانت هدية من ابنه الأول. عشان كانت معاه من ساعة ما اتولد.